als_Latn dik_Latn sag_Latn
Tava me miell misri e mish është ideale për ditët e ftohta. është një pjatë unike sepse është e pasur me shumë përbërës ushqyes. Mund të jetë edhe një alternativë e ‘lazanjës’ për personat celiak, sepse përmban vetëm miell misri.
Përbërësit për Tavë me miell misri e mish
- 400 gr miell misri
- 50 gr gjalpë
- pak kripë
- pak piper
- pak arrë moskat të grirë
- 500 gr mish viçi e qengji
- 1 qepë
- 1 karrotë
- 1 degë selinoje
- 150 gr salcë domate
- pak borzilok
- pak kripë
- pak piper
- 2 gjethe dafine
- 60 ml verë e kuqe
- 150 gr djathë parmixhan të grirë
- 60 gr djathë të tymosur
Përbërësit për 6-8 persona
Përbërësit për brumin
Përbërësit për mbushjen
Përgatitja
Si fillim përgatisim salcën me mish. Marrim mishin dhe me ndihmë e një thike e presim në copa shumë të vogla. (Mund të përdorim edhe makinën e mishit, por ajo e grin komplet, në këtë rast duam ta ndjemë copën e mishit kur ta hamë.)
Marrim qepën, e qërojmë dhe e grijmë hollë. Karrotën dhe selinonë pasi i kemi pastruar e larë i grijmë në grirësen elektrike.
Marrim një tigan dhe hedhim në të pak vaj ulliri e shtojmë qepën e grirë hollë dhe karrotën me selinonë. I trazojmë mirë. Pasi janë kavërdisur disa minuta shtojmë copat e vogla të mishit. I kavërdisim të gjitha bashkë në zjarr të fortë. Më pas i shuajmë me verë të kuqe. E lemë derisa alkooli të avullojë e më pas i hedhim salcën e domates. Shtojmë kripë, piper, gjethet e dafinës dhe mbulojmë tiganin me kapak. E lemë të ziejë ngadalë derisa të krijohet një salcë e trashë.
Marrim një tenxhere të madhe e shtojmë në të ujë. E lemë të ziejë e më pas shtojmë kripë e trazojmë pak. Fillojmë të hedhim me kujdes e ngadalë në formë shiu miellin e misrit. Duhet ta trazojmë vazhdimisht ndërkohë që vazhdojmë ta hedhim. Shtojmë më pas gjalpin e pak arrë moskat të grirë. E lemë të ziejë derisa të trashet brumi.
Marrim një tavë e lyejmë me pak vaj ulliri ose gjalpë e hedhim në të gjysmën e brumit të përgatitur. Shtojmë sipër salcën me mish, djathë parmixhan të grirë dhe feta djathi të tymosur. E mbulojmë me pjesën tjetër të brumit. Sipër i hedhim djathë parmixhan të grirë.
Tavën e përgatitur e vendosim në furrë të nxehtë 220°C përreth 20-30 minuta derisa të shohim që pjesa sipër ka marrë një ngjyrë të bukur të verdhë. Nxjerrim tavën nga furri dhe e lemë të ftohet pak derisa të mpikset. Më pas e presim në copa dhe e shërbejmë të ngrohtë duke i hedhur sipër pak djathë të grirë.
als_Latn als_Latn ltz_Latn isl_Latn als_Latn ces_Latn als_Latn als_Latn quy_Latn eus_Latn yue_Hant ltz_Latn luo_Latn als_Latn ces_Latn dik_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn